**Naloge rešuj v karo zvezek.**

**Naloge od 1. – 7. naredi v četrtek, 19.3.2020. V karo zvezek označi nalogo s številko, zapiši račun in odgovor. Zapis naj bo tak, kot si ga vajen-a v šoli.**

1. V sobi so 4 mize, na vsaki je 9 knjig.

Koliko je vseh knjig?

2. V trgovini je 7 polic. Na vsako polico je prodajalka postavila 10 kozarcev.

Koliko je vseh kozarcev?

3. V shrambi je na 5 policah 30 kg moke. Na vsaki polici je enaka količina moke.

Koliko kilogramov moke je na vsaki polici?

4. V vreči je 80 kg krompirja. Na mesec ga porabimo 10 kg.

Koliko mesecev bomo imeli krompir?

5. V gledališče je odšlo 100 otrok. Zasedli so 10 vrst v gledališču.

Koliko otrok je sedelo v eni vrsti, če so vse vrste imele enako število sedežev?

6. Otroci tekmujejo v branju. Brali so 5 dni. Metka je prebrala vsak dan 8 strani, Janko 9 strani in Miha 6 strani.

Koliko strani je prebral vsak?

Kdo je zmagovalec?

7. Izračunaj, koliko nog imajo živali. Napiši račune.

6 rac: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9 krav: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

10 petelinov: \_\_\_\_\_\_\_\_\_\_\_\_\_\_\_\_\_\_\_

8 pajkov: \_\_\_\_\_\_\_\_\_\_\_\_\_\_\_\_\_\_\_\_\_\_

7 pikapolonic: \_\_\_\_\_\_\_\_\_\_\_\_\_\_\_\_\_\_

**Naloge od 8. – 14. naredi v petek, 20.3. 2020. V karo zvezek označi nalogo s številko, zapiši račun in odgovor. Zapis naj bo tak, kot si ga vajen-a v šoli.**

8. Na vrtu je v 9 vrstah posajenih 63 tulipanov.

Koliko tulipanov je v eni vrsti?

9. Matej ima 8 zajčnikov in v vsakem 7 zajcev. Jure ima 7 zajčnikov in v vsakem 8 zajcev.

Kdo ima več zajcev?

10. Oče je star 40 let. Ana je štirikrat mlajša od njega.

Koliko je stara Ana?

11. 45 cm traku razrežemo na 9 enakih delov.

Koliko centimetrov meri en del traku?

12. Pia ima 7 bonbonov, Jure pa jih ima osemkrat več.

Koliko bonbonov ima Jure?

13. V vreči je 27 kroglic. Pravično jih razdeli med 9 otrok.

Koliko kroglic dobi vsak?

14. Napiši besedilni nalogi za računa:

9 ⋅ 7 =

72 : 8 =